அருணன் நிறைவுரை - மாநாட்டில் நிறைவுரையாற்றிய அருணன், கடந்த 13 மாநாடுகளைவிட இம்மாநாடு மகிழ்ச்சியளிக்கிறது. ஏனென்றால் பலதுறை சார்ந்த பெரிய அறிஞர்களை இம்மேடையை நோக்கி அழைத்து வந்து சிவப்பு, நீலம், கருப்பைப் பற்றி பேச வைத்துள்ளது. கருத்துரிமையைப் பாதுகாக்காவிடில் எழுத்துலகம் எழுந்திருக்க இயலாது. நாக்பூரிலிருந்து லண்டன் அனில் அகர்வால், அம்பானி வரை இந்தக்கள்ளக் கூட்டணியை எதிர்க்கவேண்டும். இதற்குக் காந்தியவாதிகளையும் நாம் இணைத்து முற்போக்கு என்ற புள்ளியிலிருந்து விரிவான ஒற்றுமையை தமுஎகச கட்ட வேண்டும். சாதியற்ற தமிழர், காவியற்ற தமிழகத்தை அடைய இந்த ஒற்றுமை தேவை. கலை இலக்கிய அமைப்பு என்றவகையில் ஆவேசமிக்க கோபத்தைப் படைப்புகள் மூலம் நாம் வெளிப் படுத்த வேண்டும்.தான் இறக்கப்போவது தெரியாமலேயே அக்காவுக்கு ஆறுதல் சொன்ன தூத்துக்குடி ஸ்னோலினின் அந்த ஒற்றைவரியே இலக்கியம் படைக்கப் போதும். 8 வழிச்சாலைக்கு என் நிலத்தைத் தரமாட்டேன் என வெகுண்டெழுந்த மூதாட்டியை எழுதாமல் யாரைப்பற்றி எழுதப் போகிறோம்? கவுசல்யாவை விட்டு விட்டு வேறு எந்தக் கதாநாயகியை இலக்கியவாதி தேடுகிறான்?